**Dark Souls III** on From Softwaren kehittämä ja Bandai Namcon julkaisema toimintaroolipeli, joka julkaistiin 12. huhtikuuta 2016 PlayStation 4, Windows ja Xbox One -alustoille.
Peli on epäsuoranainen jatko-osa *Dark Souls* -sarjan edellisille peleille. 

Pelille on julkaistu kaksi lisäosaa: Ensimmäinen lisäosa *Ashes of Ariandel* julkaistiin 25. lokakuuta 2016 ja toinen lisäosa *Ringed city* julkaistiin 23. maaliskuuta 2017. Pelistä on julkaistu *Fire Fades Edition* -versio, joka sisältää itse pelin sekä molemmat lisäosat.

Tarina
------

Pelin juoni on suunniteltu niin, ettei se vaadi vaadi aikaisempaa *Dark Souls* -pelien tuntemusta; tästä huolimatta pelissä on paljon viittauksia *Dark Souls* ja *Dark Souls II* peleihin, jotka aukeavat vain sarjan muita osia aikaisemmin pelanneille.

Sarjan alussa kuningas Gwyn uhrasi itsensä "ensimmäiselle liekille" pitääkseen valtansa, mutta samalla hän tuli luoneeksi "epäkuolleiden kirouksen", jonka seurauksena ihmiset ovat tuomittuja heräämään henkiin aina kun he kuolevat. Sitä mitä useammin ihminen kuolee, sitä enemmän ihminen menettää järkeään. Jos ihminen kuolee liian monta kertaa hänestä tulee hollowiksi kutsuttu hirviö, joka on menettänyt ihmisyytensä kokonaan.

Toisin kun aikaisemmissa *Dark Souls* -sarjan peleissä, joissa pelaaja oli epäkuollut, *Dark Souls III:ssa* pelaaja pelaa niin kutsutulla "unkindled ashillä", joka on joskus muinoin hallinnut ensimmäistä liekkiä, mutta epäonnistunut siinä. Tämän seurauksena pelaajan keho ei ole mätääntynyt, joka selittää sen miksi Dark Souls III pelissä pystyy liikkumaan ketterämmin, kun aikaisemmissa Dark Soulseissa.

Pelin maailmassa useat niinkutsutut Lordit, joiden on tarkoitus uhrata itsensä ensimmäiselle liekille, ovat paenneet ja hylänneet tehtävänsä. Pelaajan päämääränä on löytää ja kukistaa nämä lordit, jonka jälkeen pelaaja voi hallita ensimmäistä liekkiä, ja siten päättää maailman kohtalon.

Pelaaminen
----------

Dark Souls III pelin pelimaailma sijoittuu kolmeen kaupunkiin: Lothriciin, Irithyliin, Ringed Cityyn, sekä niiden ympärillä oleviin alueisiin. Se on muiden sarjan osien tapaan kolmannesta persoonasta kuvattu haastava toimintaroolipeli. Pelaajan tehtävänä on tutkia laajaa ympäristöä, joka on täynnä sivuhahmoja, hirviöitä, sekä vaarallisia ansoja. Valtakunnan tutkiminen on suuressa osassa, mutta halutessaan pelaaja voi myös pikamatkustaa samalla tavalla kuin *Dark Souls II* -pelissä.

Ennen pelin alkua pelaaja luo itselleen hahmon. Hahmoluokan valinta määrittää pelin alun etenemisen, mutta tämä päätös ei ole lopullinen, vaan hahmoa saa muokata vapaasti.

Pelissä pelattava hahmo on hieman voimakkaampi, nopeampi ja ketterämpi kuin muissa Dark Souls -peleissä, joissa pelaaja oli epäkuollut.

Pelissä valuuttana toimivat sielut, joita saa pelimaailman hahmojen tappamisesta. Sieluja voi käyttää rahana, ja niiden avulla pelaaja voi myös voimistaa hahmoaan. Mikäli pelaaja kuolee, hän tiputtaa keräämänsä sielut sinne minne hän kuoli. Pelaajalla on yksi mahdollisuus hakea tiputtamansa sielut takaisin, mutta jos hän kuolee toisenkin kerran matkan aikana, hän tulee menettämään kyseiset sielut lopullisesti.

### Taisteleminen

Pelaaja löytää ympäristöstä monenlaisia aseita, haarniskoja, taikoja, sekä muita tarvikkeita. Pelin alueilta löytyy erilaisia vihollisia sekä päävastuksia. Samoin kuin Bloodbornessa, Dark Souls III pelin kaikki päävastukset vaihtavat taistelutekniikkaansa vähintään kerran taistelun aikana.

Uusi taistelykyky Dark Souls III:ssa on "weapon arts", minkä avulla miltei jokaisella aseella ja taialla on omanlainen hyökkäyskuvio. Weapon arts -iskuille on pelissä erilliset näppäimensä. Vastaavaa ominaisuutta ei ole ollut aikaisemmissa Souls-peleissä.

Pelin loitsujen mittaamiseen on erillinen mittari, joten pelin loitsumekaniikka muistuttaa enemmän Demon's Souls peliä, kuin muita Dark Souls pelejä.

Samoin kuin Bloodbornessa, pelaaja voi tehdä iskuista voimakkaampia lataamalla raskaan iskun näppäimen pohjaan.

Pelin "ryhti" (eli poise) mekaniikka toimii eri tavalla, kuin muissa Dark Souls peleissä. Mikäli pelaajaan hyökätään silloin kun pelaaja ei itse iske takaisin, pelaaja menettää hetkellisesti ryhtinsä, jolloin hän ei voi liikkua ennen ryhdin palautumista. Pelaajan ryhti kestää vahinkoa ainoastaan silloin, kun hän taistelee ja hänen ryhti pisteensä riittävät. Poikkeuksena tähän on taikojen avulla aikaansaatu ryhti, joka toimii eri tavoin.

### Verkkopeli

Pelissä on verkkopelituki, jossa voi auttaa muita pelaajia tai taistella heitä vastaan. 
Mikäli pelaaja auttaa muita pelaajia, hän saa siitä palkinnoksi resursseja. Pelaaja voi myös hyökätä toisen pelaajan maailmaan, ja mikäli pelaaja murhaa toisen pelaajan hän saa siitä palkinnoksi resursseja. 

Pelissä on useita liittoutumia, jotka syventävät verkkopelin mekaanikoita. Esimerkiksi Blue Sentinels liittoutumassa pelaajan on tarkoitus suojella sellaista pelaajaa, johon toinen pelaaja on hyökännyt, tai Watchdogs of Farron liittoutuma jonka jäsenten on tarkoitus pitää muut pelaajat loitolla Farronin metsästä.  Mikäli pelaaja suorittaa tehtävän liittoutuman sisällä, hän saa siitä palkinnoksi resurssien lisäksi myös arvokkaita esineitä. 

Pelaaja voi vaihtaa esineitä muiden pelaajien kanssa, mutta aseita voi vaihtaa vain sellaisen pelaajan kanssa jolla on yhtä voimakkaat aseet. 

Toisin kuin *Dark Souls II:ssa* *Dark Souls III* yhdistää verkkopelissä ne pelaajat, joita voidaan pitää suurin piirtein yhtä voimakkaina heidän tasonsa mukaan.

Tämän lisäksi pelissä voi jättää maahan viestejä, joita muut pelaajat voivat lukea, ja koskettamalla muiden pelaajien veritahroja, pelaaja voi nähdä miten muut pelaajat ovat kuolleet.

Ensimmäisen lisäosan "Ashes of Ariandelin" mukana peliin tuli nettipeliareena, jossa pelaajat voivat taistella toisiaan vastaan erilaisissa areena ympäristöissä, joko tiimipelinä, taikka kaikki vastaan kaikki peleissä.

Toisen lisäosan "Ringed Cityn" mukana peliin tuli Spears of the Church liittoutuma, johon liittymällä pelaajasta tulee pomovastus Ringed Cityn kirkkoon, tehtävänä tappaa kaikki ulkopuoliset pelaajat, jotka menevät sisälle kirkkoon.

Kehitys
-------

Pelin kehitys aloitettiin kesällä 2013 ja pelin pääsuunnitelijana toimi Hidetaka Miyazaki, joka loi pelisarjan ensimmäiset osat. Peliä tehtiin samanaikaisesti Bloodborne-pelin kanssa, mutta peleissä oli erilliset kehitystiimit. 

Hänen mukaansa Dark Souls III tulee olemaan käännekohta niin pelisarjalle kuin FromSoftwarelle. 

Gamescom 2015 -tilaisuudessa julkaistiin ensimmäiset videot pelistä ja jälkeenpäin on julkaistu paljon erilaista materiaalia, kuten kuvia ja sisältöä tulevista pelin erikoisversioista.

Dark Souls III julkaistiin Windowsille sekä Playstation 4 ja Xbox One -konsoleille Japanissa 24. päivä maaliskuuta 2016. Maailmanlaajuinen julkaisupäivä on huhtikuun 12. päivä. Pelin stressitesti pidettiin lokakuussa 2015, jolloin harvat pelaajat pääsivät kokeilemaan peliä kolmen päivän ajan.

Vastaanotto
-----------

Peli on saanut Pelaaja -lehden arvostelussa arvosanan 9/10.

Peli on saanut Muropaketin arvostelussa täydet 5/5 tähteä.

Peli on saanut IGN:n arvostelussa arvosanaksi 9.5/10.

Peli on saanut GameSpotin arvostelussa arvosanaksi 8/10.

Peli on saanut The Guardianin arvostelussa arvosanaksi täydet 5/5 tähteä.

Palkinnot
---------

| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2016 | DICE Awards -palkinto | Vuoden roolipeli (*Role-Playing Game of the Year*) |  | Voitto |
| 2016 | Golden Joystick Awards | *Ultimate Game of the Year* |  | Voitto |
| 2016 | Satellite Awards | *Outstanding Action/Adventure Game* |  | Voitto |
|

Lähteet
-------

* 
* 
* 
* (Arkistoitu – Internet Archive)
* 
* 

### Viitteet

1. ↑  Steam: Dark Souls 3 Steam sivut *store.steampowered.com*. steam.com.  (englanniksi)
2. ↑  From Software: Ashes of Ariandelin kauppasivut Steam:  Namco Bandai.  Englanti
3. ↑  From Software: Rigged City lisäosan traileri (mp4) YouTube:  Namco Bandai.  Englanti
4. ↑  Gamespot: Gamespot artikkeli Dark Souls 3 lisäosista Gamespot.  Englanti
5. ↑  Steam: Dark Souls III Season Pass Steam Sivustoilla Steam.  Suomi
6. ↑  From Software: Dark Souls III Soundtrack OST - Soul of Cinder (mp4) (Dark Souls III pelin loppuvastuksen taustakappaleen toinen osio on sama, kun ensimmäisen Dark Souls pelin Gwynin taustakappale.) *23.3.2019*.  2:30. YouTube:  From Software.
7. ↑  The Ashen Hollow: The Complete Canonical Story of Dark Souls (FULL) (mp4) (Kohdassa 7:55 mainitaan minkälaisia seurauksia Gwynin uhrauksella oli.) *26.7.2017*.  7:55. YouTube:  The Ashen Hollow.  Englanti
8. ↑  u/Nathin\_: [Lore So I got a second translation of Miyazaki's Unkindled Interview QnA.] (html) *2016*. Reddit:  u/Nathin\_.  "Dark Souls 1's protagnist is Undead, its story is about linking the fire. But Dark Souls 3 depicts the Undeads who didn't succeed in linking the fire and become cinder, but failed and burned to nothing. Unkindled is born out of their remaining ashes. Unkindled exist to inherit the past and put an end to this cumulative tale."  Englanti
9. ↑  The Ashen Hollow: The Complete Canonical Story of Dark Souls (FULL) (mp4) (Kohdassa 33:23 kerrotaan Dark Souls III pelin tarinan keskeinen idea siitä, miten lordit pakenivat heidän kohtaloaan.) *26.7.2017*.  33:23. YouTube:  The Ashen Hollow.  Englanti
10. 1 2  gamerant: Pelin ohjaajan haastattelu + artikkeli (html) gamerant.  Englanti
11. ↑  Darth Prod: Youtube video pelin hahmoluokista. (mp4) YouTube:  Darth Prod.  Englanti
12. ↑  Digibro: Digibron video Souls pelisarjan pelaajahahmoista. (mp4) *youtube.com*. YouTube.  Englanti
13. ↑  RabidRetrospectGames: Dark Souls 3 All Boss Fights / All Bosses (mp4) (Videolla näkyy miten kaikki pomovastukset muuttuvat kun heiltä on vienyt noin 40% elämäpisteistä.) YouTube:  RabidRetrospectGames.
14. ↑  rbFrosty: Video siitä miten weapon artsit toimii. (mp4) YouTube:  rbFrosty.  Englanti
15. ↑  Playstation: Playstationin artikkeli Dark Souls 3 pelin loitsusysteemistä. (html) Playstation.  Englanti
16. ↑  Artikkeli siitä miten Dark Souls 3 taistelusysteemi muistuttaa Bloodbornea. (html) *wccftech.com*.  Englanti
17. ↑  Patrick Klepek: The Long, Desperate Search To Understand Poise In 'Dark Souls 3' (html) *16.11.2016*. Vice:  Vice.  "Now, poise exists when you attack with a weapon, but no longer protects you from being staggered while standing around. Additionally, some weapon arts, like one inspired by the dash move from Bloodborne, enable poise while the player is moving."  Englanti
18. ↑  Fextralife: Dark Souls 3 All Covenants Guide (mp4) *11.4.2016*.  00:00 ja 10:27. YouTube:  Fextralife.  Englanti
19. ↑  Kuva, jossa pelin ohjaaja puhuu Soul memorystä ja Soul levelistä (jpg) iamthecarpetdemon.  Englanti
20. ↑  Chloi Rad: New Dark Souls 3 Info Sheds Light On Magic, Multiplayer  9.9.2015. IGN.  (englanniksi)
21. ↑  Gameskinny: A Guide to Dark Souls 3 Multiplayer (html) Gameskinny:  Gameskinny.  "Players have the ability, via a different "Soapstone," to leave helpful (or harmful) messages on the ground. These can be seen in the games of others at the exact location in which they were cast. Bloodstains will also be returning, marking the ground where another player has met an untimely death. Touching the bloodstain summons an ephemeral "ghost" of that player, showing for a brief amount of time the events that lead to his/her death."  Englanti
22. ↑  gosunoob: Ashes of Ariandel PVP Arena | Dark Souls 3 (html) *18.10.2016*. gosunoob.  Englanti
23. ↑  Oroboro: Dark Souls 3: Spears of the Church PvP (mp4) (Oroboro pelaamassa Spearina Ringed City lisäosassa.) *5.5.2017*. YouTube:  Oroboro.  Englanti
24. 1 2  Mike Mahardy: Dark Souls 3 Review  4.4.2016. GameSpot. Viitattu 13.3.2019.
25. 1 2  Chloi Rad: Dark Souls 3 Review  4.4.2016. IGN. Viitattu 13.3.2019.
26. 1 2  Pyykkönen, Janne: Dark Souls III  11.4.2016. Pelaaja. Viitattu 13.3.2019.
27. 1 2  Takala, Heikki: Dark Souls 3 on täydellinen (PC, PS4, Xbox One)  6.4.2016. Muropaketti. Viitattu 13.3.2019.
28. 1 2  Simon Parkin: Dark Souls 3 review – the grandiose end to an unmatched trilogy  12.4.2016. The Guardian. Viitattu 13.3.2019.
29. ↑  Overwatch Wins DICE Game of the Year, Full Nominees List *GameSpot*.  February 23, 2017. Viitattu February 23, 2017.
30. ↑  Overwatch scoops five awards, Firewatch wins Best Indie Game: Here are all the Golden Joystick 2016 winners  November 18, 2016. GamesRadar. Viitattu November 18, 2016.
31. ↑  2016 *pressacademy.com*. Viitattu 13.5.2017.

Aiheesta muualla
----------------

* *Dark Souls III* MobyGamesissa (englanniksi)